Α2 Εθνική Πετοσφαίρισης Γυναικών

Η **Α2 Εθνική Κατηγορία πετοσφαίρισης γυναικών** είναι το πρωτάθλημα τρίτου επιπέδου για την πετοσφαίριση στην Ελλάδα κάτω από την Α1 Εθνική Κατηγορία (Volley League) και την Pre League. Διεξάγεται από την Ελληνική Ομοσπονδία Πετοσφαίρισης σε δύο ζώνες με γεωγραφικά κριτήρια. Ο πρωταθλητής κάθε ζώνης κερδίζει την άνοδο στην Pre League.

## Ιστορία
Η Α2 διεξήχθη για πρώτη φορά την περίοδο 1988-89, όταν και αποτέλεσε τον δεύτερο όμιλο της Α' Εθνικής (οι ομάδες που συμμετείχαν αναφέρονται ιστορικά ότι κατέλαβαν τις θέσεις 7-12 της Α' Εθνικής). Πρώτη πρωταθλήτρια ήταν η Γ.Σ. Σίρις Σερρών. Την επόμενη περίοδο (1989-90) η Α1 και η Α2 συγχωνεύτηκαν και σχημάτισαν ξανά την ενιαία Α' Εθνική, έτσι η Β' Εθνική αποτέλεσε τη δεύτερη κατηγορία της περιόδου. Την περίοδο 1990-91 η Α2 καθιερώθηκε οριστικά. Μάλιστα τις τρεις πρώτες περιόδους (1990-91, 1991-92, 1992-93) οι δύο πρώτες ομάδες της βαθμολογίας συμμετείχαν στα πλέι οφ της Α1.

Τις περιόδους 2007-08 ως 2009-10 διεξάγονταν play off για την άνοδο στην Α1 μεταξύ των ομάδων που κατέλαβαν τις θέσεις 2 ως 5, ενώ ο πρωταθλητής προβιβαζόταν απευθείας. Από την περίοδο 2012-13 και λόγω της κατάργησης της Β' Εθνικής, άρχισε να διεξάγεται για πρώτη φορά σε ομίλους (τρεις). Την περίοδο 2016-17 οι όμιλοι μειώθηκαν σε δύο, όμως ο κάθε όμιλος αποτελείται από δύο υποομίλους (συνολικά τέσσερεις όμιλοι).

Τις περιόδους 2012-13 και 2013-14 στα μπαράζ ανόδου συμμετείχε η πρώτη ομάδα καθενός από τους τρεις ομίλους. Τις επόμενες δύο περιόδους συμμετείχαν και οι δεύτερες ομάδες των τριών ομίλων. Την περίοδο 2016-17 οι δύο πρώτες κάθε υποομίλου θα συνεχίσουν στις επόμενες φάσεις για την διεκδίκηση της ανόδου. Ως το 2017 διεξαγόταν κοινή τελική φάση για τις ομάδες όλων των ομίλων, με την ανάδειξη ενός πρωταθλητή. Από το 2018 ως το 2020 αναδείχθηκαν δύο πρωταθλητές, ένας για κάθε όμιλο.

Το 2020 καθιερώθηκε η Πρε Λιγκ ως ενδιάμεση κατηγορία μεταξύ Βόλεϊ Λιγκ και Α2, και αντικατέστησε την Α2 ως το πρωτάθλημα δεύτερου επιπέδου.

## Οι πρωταθλήτριες

### Πρωταθλητές ομίλων

1Την περίοδο 2015–16 το πρωτάθλημα χωρίστηκε σε 4 υποομίλους (Α1, Α2, Β1, Β2). Οι δύο πρώτες ομάδες των υποομίλων του Α΄ ομίλου αγωνίστηκαν σε τουρνουά ενός γύρου, ενώ οι τρεις πρώτες των υποομίλων του Β΄ ομίλου αγωνίστηκαν σε αγώνες Πλέι-οφ δύο γύρων. Οι δύο πρώτες ομάδες του τουρνουά και των Πλέι-οφ προκρίθηκαν στη Γ΄ Φάση όπου αγωνίστηκαν σε ένα τουρνουά. Οι τρεις πρώτες ομάδες αυτού του τουρνουά που ήταν ο Α.Σ.ΠΕ. Θέτις Βούλας, ο Α.Σ. Ελπίς Αμπελοκήπων και ο Α.Σ. Μακεδόνες Αξιού κέρδισαν την άνοδο στην Α1 Εθνική.
2Την περίοδο 2016–17 το πρωτάθλημα χωρίστηκε σε 4 υποομίλους (Α1, Α2, Β1, Β2). Οι δύο πρώτες ομάδες των υποομίλων του Α΄ και Β΄ ομίλου αγωνίστηκαν σε τουρνουά ενός γύρου. Οι δύο πρώτες ομάδες κάθε τουρνουά προκρίθηκαν στη Γ΄ Φάση όπου αγωνίστηκαν σε ένα τουρνουά. Οι τρεις πρώτες ομάδες αυτού του τουρνουά που ήταν ο Α.Ο.Φ. Πορφύρας, ο Γ.Σ. Ηρακλής Κηφισιάς και ο Α.Σ.Π. Κόρινθος κέρδισαν την άνοδο στην Α1 Εθνική.
/ = Με το σύμβολο αυτό διαχωρίζονται οι πρωταθλητές ανά όμιλο.

## Ως πρωτάθλημα τρίτου επιπέδου
Από την περίοδο 2020-21 και μετά τη δημιουργία της ενδιάμεσης κατηγορίας με την ονομασία Πρε Λιγκ, η Α2 είναι πλέον πρωτάθλημα τρίτης κατηγορίας.

### Πρωταθλητές

## Σύνολο τίτλων

## Δείτε επίσης
*Πρε Λιγκ Πετοσφαίρισης Ελλάδας Γυναικών
*Β΄ Εθνική Πετοσφαίρισης Ελλάδας Γυναικών

## Παραπομπές


## Πηγές
*Χρυσή βίβλος

## Εξωτερικοί σύνδεσμοι

* 

Κατηγορία:Α2 εθνική κατηγορία πετοσφαίρισης γυναικών